બાજુ વાળાના ઘરમાં શું થાય છે એ જાણવા માટે લોકો આજે એના ઘરમાં ડોકિયા નથી કરતા , બસ એની ફેસબુક કે વ્હોટસઅપ પ્રોફાઈલ ચેક કરી લેવાની બધા જ ન્યુઝ મળી જાય. ઘરમાં નવું કૂકર આવ્યું તોય ફેસબુક પર અને ને બાબા ને બાબો આવ્યો તોય ફેસબુક પર અપલોડ કરી જ નાખે એના ફોટા એટલે પાડોશી તો ઠીક આખાય ગામને ખબર પડે. આટલું તો ઠીક પણ બૈરી જોડે ઝઘડો થયો હોય તોય ભડનો દીકરો ” ફીલિંગ સેડ ” લખીને ઉતરેલી કડી જેવા એના મોઢાની સેલ્ફી મૂકે એટલે પછી ક્યાં કોઈને એના ઘરમાં ડોકિયા કરવાની જરૂર જ છે પછી. ટૂંકમાં સારું અને નરસું બધું જ આજે એક ક્લિક પર મળી જાય છે ફેસબુક અને બીજી ઘણી બધી સોસીયલ મીડિયા સાઈટ્સ ઉપર. એ આપણા ઉપર છે કે શું જોવું શું ના જોવું – શેનો અમલ કરવો-શેનો ન કરવો.